שחר רוברג זכה באליפות ישראל בסנוקר אחרי שסיפק תצוגה מרשימה נגד רועי פרננדס בגמר שבו ניצח 1:5. דווקא פרננדס היה זה שניצח במשחקון הראשון, אבל רוברג ניצח בחמשת המשחקונים הבאים וסיפק גם ברייקים של 62, 65 ו-87 נקודות. האליפות עצמה נערכה באשדוד כשמשחק הגמר נערך לעיני 120 צופים.
במהלך האליפות, רוברג זכה גם בגביע ברייק של האליפות עם 104 נקודות. "היה משחק מדהים ומקצועני של שחר", אמר מנהלו אלברט זנפט. "הייתה תצוגה מקצוענית עם משחק בסטייל לאורך כל הפריימים". מלבד ההישג של רוברג, שחגג בפעם השנייה ברציפות זכייה באליפות ישראל, הוא הספיק לזכות גם במקום הראשון בליגת העל. היעד הבא של רוברג הוא אליפות אירופה לנוער עד גיל 21 במלטה שתיערך במרץ.